CELEX: 62012CA0221
Language: et
Date: 2013-11-14 00:00:00
Title: Kohtuasi C-221/12: Euroopa Kohtu (kuues koda) 14. novembri 2013 . aasta otsus (Raad van State van België eelotsusetaotlus — Belgia) — Belgacom NV versus Interkommunale voor Teledistributie van het Gewest Antwerpen (Integan), Inter-Media, West-Vlaamse Energie- en Teledistributiemaatschappij (WVEM), Provinciale Brabantse Energiemaatschappij CVBA (PBE) (Eelotsusetaotlus — ETLT artikkel 49 — Asutamisvabadus — ETLT artikkel 56 — Teenuste osutamise vabadus — Võrdse kohtlemise ja kodakondsuse alusel diskrimineerimise keelu põhimõtted — Läbipaistvuskohustus — Kohaldamisala — Liikmesriigi avalik-õiguslike juriidiliste isikute ja sama liikmesriigi ettevõtja vahel sõlmitud leping — Nende üksuste poolt teleteenuste osutamistegevuse loovutamine ja nende kaabelsidevõrkude kasutamise tähtajalise ainuõiguse andmine nimetatud liikmesriigi ettevõtjale — Liikmesriigi ettevõtja võimalus tugineda selle liikmesriigi kohtus ELTL artiklitele 49 ja 56 — Hankemenetluse korraldamata jätmine — Õigustatus — Varasema kokkuleppe olemasolu — Selle kokkuleppe tõlgendamist puudutava kohtuvaidluse lõpetamiseks tehtud tehing — Üle antud tegevuse väärtuse languse riisiko)

11.1.2014   
            
            
               ET
            
            
               Euroopa Liidu Teataja
            
            
               C 9/9
            
         Euroopa Kohtu (kuues koda) 14. novembri 2013. aasta otsus (Raad van State van België eelotsusetaotlus — Belgia) — Belgacom NV versus Interkommunale voor Teledistributie van het Gewest Antwerpen (Integan), Inter-Media, West-Vlaamse Energie- en Teledistributiemaatschappij (WVEM), Provinciale Brabantse Energiemaatschappij CVBA (PBE)
   (Kohtuasi C-221/12) (1)
   
   (Eelotsusetaotlus - ETLT artikkel 49 - Asutamisvabadus - ETLT artikkel 56 - Teenuste osutamise vabadus - Võrdse kohtlemise ja kodakondsuse alusel diskrimineerimise keelu põhimõtted - Läbipaistvuskohustus - Kohaldamisala - Liikmesriigi avalik-õiguslike juriidiliste isikute ja sama liikmesriigi ettevõtja vahel sõlmitud leping - Nende üksuste poolt teleteenuste osutamistegevuse loovutamine ja nende kaabelsidevõrkude kasutamise tähtajalise ainuõiguse andmine nimetatud liikmesriigi ettevõtjale - Liikmesriigi ettevõtja võimalus tugineda selle liikmesriigi kohtus ELTL artiklitele 49 ja 56 - Hankemenetluse korraldamata jätmine - Õigustatus - Varasema kokkuleppe olemasolu - Selle kokkuleppe tõlgendamist puudutava kohtuvaidluse lõpetamiseks tehtud tehing - Üle antud tegevuse väärtuse languse riisiko)
   2014/C 9/12
   Kohtumenetluse keel: hollandi
   
      Eelotsusetaotluse esitanud kohus
   
   Raad van State van België
   
      Põhikohtuasja pooled
   
   
      Hageja: Belgacom NV
   
      Kostjad: Interkommunale voor Teledistributie van het Gewest Antwerpen (Integan), Inter-Media, West-Vlaamse Energie- en Teledistributiemaatschappij (WVEM), Provinciale Brabantse Energiemaatschappij CVBA (PBE)
   
      Ese
   
   Eelotsusetaotlus — Raad van State van België — ELTL artiklite 49 ja 56 tõlgendamine — Kohaldamisala — Läbipaistvuse põhimõte — Avalik-õigusliku juriidilise isiku ja sama liikmesriigi ettevõtja vahel sõlmitud leping, mis puudutab selle avalik-õigusliku isiku teatud õiguste loovutamist asjaomasele ettevõtjale ilma hanketeadet avaldamata või teistele ettevõtjatele pakkumuse esitamise ettepanekut tegemata.
   
      Resolutsioon
   
   
               1.
            
            
               ELTL artikleid 49 ja 56 tuleb tõlgendada nii, et liikmesriigi ettevõtja võib tugineda selle liikmesriigi kohtus neis artiklites sätestatud läbipaistvuskohustuse rikkumisele, mis seisneb selles, et selle liikmesriigi üks või mitu avalik-õiguslikku üksust on samas liikmesriigis asuva ettevõtjaga sõlminud kokkuleppe, mille kohaselt antakse sama liikmesriigi ettevõtjale tasu eest selget piiriülest huvi pakkuv kontsessioon või antakse mõnele ettevõtjale ainuõigus realiseerida selle huviga seotud majandustegevust.
            
         
               2.
            
            
               ELTL artikleid 49 ja 56 tuleb tõlgendada nii, et:
               
                           —
                        
                        
                           soov mitte rikkuda teatud õigusi, mis tulenevad eelnevalt sõlmitud kokkuleppest, millega avalik-õiguslikud üksused andsid ühele ettevõtjale õiguse kasutada neile kuuluvaid kaabelsidevõrke, ei saa õigustada liidu õigusega vastuollu minevat kokkuleppe pikendamist viisil, millega antakse riigihankemenetlust korraldamata teenuste kontsessioon või ainuõigus teostada selge piiriülese huviga seotud majandustegevust, isegi kui seda tehakse selleks, et lõpetada asjaomaste poolte vahel täielikult nende tahtest sõltumatutel põhjustel tekkinud kohtuvaidlus neid siduva kokkuleppe ulatuse üle;
                        
                     
                           —
                        
                        
                           selliseid majanduslikke põhjendusi nagu soovi vältida mõne majandustegevuse väärtuse vähenemist, ei saa pidada üldisest huvist lähtuvateks olulisteks põhjusteks, millega õigustada viidatud artiklites sätestatud võrdse kohtlemise põhimõttest ja kodakondsuse alusel diskrimineerimise keelust ning sellest tulenevast läbipaistvuskohustusest kõrvale kaldudes riigihankemenetluse korraldamata jätmist selget piiriülest huvi pakkuva tegevusega seotud teenuste kontsessiooni või selle tegevuse teostamiseks ainuõiguse andmisel.
                        
                     
         
      (1)  ELT C 243, 11.8.2012.